El heavy metal de Leo Jiménez, en el Casal Jove del Port de Sagunt el 13 de maig
27 d’abril 2023

![](/media/vech3r2f/leo-presentació_c.jpg?width=850&height=561.8806306306307)

El cantant de _heavy metal_ Leo Jiménez actuarà en el Casal Jove del Port de Sagunt el pròxim 13 de maig a les 19 hores. El grup de _rock_ local Eterna actuarà com a teloner en este concert gratuït organitzat pel departament de Joventut i Infància.

Leo Jiménez és un músic madrileny amb una dilatada trajectòria dins del _heavy metal_ peninsular, el seu últim treball en solitari va ser publicat en 2019 davall el títol de _Mesías_. Durant la seua etapa com a vocalista de Saratoga va aconseguir actuar en Las Ventas al costat de Mägo de Oz per a 20.000 persones i vendre més de 18.000 còpies del disc _El clan de la lucha_ (2004). Actualment, Leo Jiménez compagina el seu paper com a cantant de la formació de _heavy metal_ gòtic Stravaganzza amb la seua carrera en solitari.

Un dels músics que acompanyarà Leo Jiménez en el concert del Casal Jove és Cristian Juárez de Dawn of Extinction, guitarrista i vocalista d'este grup local que va guanyar el Morvedre Rock 2017. Pel que respecta al grup teloner, cal esmentar que Eterna és un grup format per Manu Montesinos (cantant), Pablo Veen (baixista), Jorge Grimaldos (bateria) i Dani Galdrán (guitarra), que ha publicat el seu primer àlbum recentment: _Matando a mis demonios_.

Tot i que l'accés a l'actuació musical és gratuït, si estàs interessat o interessada a assistir-hi has de reservar la teua localitat a través de [www.notikumi.com](http://www.notikumi.com) des del 3 de maig, a partir de les 12 hores fins al dia 10 del mateix mes.

![](/media/4yxiokbs/leo-jiménez_c.jpg?width=850&height=561.8806306306307)

*   [](http://www.facebook.com/sharer.php?u=https://aytosagunto.es/va/actualitat/el-heavy-metal-de-leo-jimenez-en-el-casal-jove-del-port-de-sagunt-el-13-de-maig/ "Facebook")
*   [](http://twitter.com/share?url=https://aytosagunto.es/va/actualitat/el-heavy-metal-de-leo-jimenez-en-el-casal-jove-del-port-de-sagunt-el-13-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-heavy-metal-de-leo-jimenez-en-el-casal-jove-del-port-de-sagunt-el-13-de-maig/ "Linked In")
*   [](mailto:?body=https://aytosagunto.es/va/actualitat/el-heavy-metal-de-leo-jimenez-en-el-casal-jove-del-port-de-sagunt-el-13-de-maig/)